《题彭城南台寺苏眉山诗刻后》
宋代·贺铸

秋风几度老江蓠，鼎水眉峰隔梦思。下走误传宣室召，上前谁进子虚辞。

东坡麋鹿同三径，西掖鹓鸾占一枝。独有野僧违一俗，翠珉新勒旧题诗。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。